CELEX: 32009D0537
Language: fi
Date: 2009-07-08 00:00:00
Title: 2009/537/EY: Komission päätös, tehty 8 päivänä heinäkuuta 2009 , Bulgarian ja Romanian liittymisasiakirjan liitteen VI lisäyksen muuttamisesta tiettyjen Bulgariassa sijaitsevien maidonjalostamoiden osalta (tiedoksiannettu numerolla K(2009) 5314) (ETA:n kannalta merkityksellinen teksti)

11.7.2009   
            
            
               FI
            
            
               Euroopan unionin virallinen lehti
            
            
               L 180/18
            
         
      KOMISSION PÄÄTÖS,
   tehty 8 päivänä heinäkuuta 2009,
   Bulgarian ja Romanian liittymisasiakirjan liitteen VI lisäyksen muuttamisesta tiettyjen Bulgariassa sijaitsevien maidonjalostamoiden osalta
   (tiedoksiannettu numerolla K(2009) 5314)
   (ETA:n kannalta merkityksellinen teksti)
   (2009/537/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Bulgarian ja Romanian liittymisasiakirjan ja erityisesti sen liitteessä VI olevan 4 luvun B jakson f kohdan ensimmäisen alakohdan,
   sekä katsoo seuraavaa:
   
               (1)
            
            
               Bulgarialle on myönnetty siirtymäkausi Bulgarian ja Romanian liittymisasiakirjassa, jotta se voi sopeuttaa tietyt maidonjalostamot eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) vaatimusten mukaisiksi.
            
         
               (2)
            
            
               Bulgaria on esittänyt takeet siitä, että kolme maidonjalostamoa on saattanut päätökseen uudenaikaistamisprosessin ja että ne ovat nyt yhteisön lainsäädännön mukaiset. Kyseisistä laitoksista yhdellä on lupa vastaanottaa ja jalostaa vaatimustenmukaista ja muuta kuin vaatimustenmukaista raakamaitoa erottelematta niitä. Se olisi sen vuoksi sisällytettävä liitteen VI lisäyksessä olevassa I luvussa esitettyyn luetteloon. Yksi nykyisin I luvun luettelossa mainittu maidonjalostamo jalostaa ainoastaan vaatimustenmukaista raakamaitoa, ja sen vuoksi sitä pidetään EU:n hyväksymänä maidonjalostamona. Kyseinen jalostamo olisi sen vuoksi poistettava liitteen VI lisäyksessä olevan I luvun luettelosta.
            
         
               (3)
            
            
               Bulgarian ja Romanian liittymisasiakirjan liitteen VI lisäystä olisi sen vuoksi muutettava.
            
         
               (4)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan Bulgarian ja Romanian liittymisasiakirjan liitteen VI lisäys tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä heinäkuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 139, 30.4.2004, s. 55.
   
      LIITE
      Muutetaan Bulgarian ja Romanian liittymisasiakirjan liitteen VI lisäyksessä oleva I luku seuraavasti:
      
                  1)
               
               
                  lisätään seuraava kohta:
                  
                              Nro
                           
                           
                              Eläinlääkinnällinen hyväksymisnumero
                           
                           
                              Laitoksen nimi
                           
                           
                              Kaupunki/katu tai kylä/alue
                           
                        
                              ”47
                           
                           
                              2812010
                           
                           
                              ET ’Mladost-2-Yanko Yanev’
                           
                           
                              gr. Yambol, ul.’Yambolen’ 13”
                           
                        
            
                  2)
               
               
                  poistetaan seuraava kohta:
                  
                              Nro
                           
                           
                              Eläinlääkinnällinen hyväksymisnumero
                           
                           
                              Laitoksen nimi
                           
                           
                              Kaupunki/katu tai kylä/alue
                           
                        
                              ”22
                           
                           
                              BG 2012043
                           
                           
                              ’Agroprodukt’ OOD
                           
                           
                              
                                          gr. Sliven
                                       
                                    
                                          kv. Industrialen”